《题四景山水图为李生时爵赋 其二 夏景》
明代·黄仲昭

溪亭雨新霁，青山满前轩。烦熇喜暂息，正襟味道言。

此中有真意，富贵何足论。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。